《闻江阴解围喜而独酌烂醉》
明代·孙一元

好音慰我静风尘，漫喜呼儿笑语新。夏武有诗歌盛代，江山无恙着高人。

短蓑月下形应古，白酒床头计未贫。安得尽闻烽火息，一瓢长醉太平春。

作者简介：（1484—1520）明人，自称关中（今陕西）人，字太初，自号太白山人。风仪秀朗，踪迹奇诘，乌巾白帢，铁笛鹤瓢，遍游名胜，足迹半天下。善为诗，正德间僦居长兴吴珫家，与刘麟、陆昆、龙霓、吴珫结社倡和，称苕溪五隐。有《太白山人稿》。